
Не са констатирани нарушения в първите два дни от откриването на лова за пернат дивеч

310 ловци са били проверени на територията на СЦДП в първите два дни от откриването на новия сезон за лов на пернат дивеч. Проверките са извършени от горски служители и от мобилните контролни екипи в Северноцентралното държавно предприятие. 
Не са били констатирани нарушения, системните проверки на ловците обаче продължават, както и регулярните инспекции, извършвани от подвижната стража към Северноцентралното държавно предприятие. 
На територията на СЦДП – Габрово, от началото на годината до 9 август са извършени 2861 броя проверки по Закона за горите и Закона за лова и опазване на дивеча. От тях 696 са обектите за добив на дървесина, 1264 проверки на превозни средства, 491 броя проверки на ловци и 410 броя проверки на други физически лица. В този период са съставени 9 броя констативни протоколи и 97 броя актове за административни нарушения по Закона за горите. Общото количество дървесина по разкрити и неразкрити нарушения е 57 куб.м. 
[bookmark: _GoBack]Задържани са вещи, предмет и средство на нарушения – 41 пр.м3 дърва за огрев, 3 МПС-та, 11 каруци  и 9 моторни триона.
